ඉරානය වෙත ඊශ්‍රායෙල ප්‍රහාර 2025 ජූනි

2025 ජූනි 13 දිනදී, ඊශ්‍රායලය විසින් ඉරානය පුරා දුසිමකට අධික ස්ථාන සහ නගර ඉලක්ක කොට ප්‍රහාර සිදු කලේය. රයිසින් ලයන් මෙහෙයුම යන කේත නාමය යටතේ,  ඊශ්‍රායෙල ආරක්ෂක හමුදා (IDF) සහ මොසාඩ් විසින් ප්‍රධාන න්‍යෂ්ඨික අඩවි සහ හමුදාමය ස්ථාපිත වලට හානි සිදුකල අතර, ඉරානයෙහි උසස් හමුදා නායකයන් කිහිපදෙනෙක් ඝාතනය කොට සහ, ඉරාන සිවිල් වැසියන් ඝාතනය කෙරිණි. 1980 ගණන් වලදී සිදුවූ ඉරාන-ඉරාක යුද්ධයෙන් අනතුරුව, ඉරානය වෙත එල්ලවූ විශාලතම ප්‍රහාරය මෙය විය.

ජූනි 13 දින හිමිදිරි උදයෙහිදී, ටෙහෙරානයෙහි හමුදා කඳවුරු හා  නේවාසික වටපිටාව අසබඩ ප්‍රදේශ ඇතුළු, ටෙහෙරානය පුරා පිපිරීම් වාර්තා විය. නැටෑන්ස්, කොන්ඩෑබ්, සහ  කොරමබාඩ් යන ඉරාන න්‍යෂ්ඨික ස්ථාපිත ඉලක්කගත කෙරිණි.   ඉරානය වාර්තා කලේ ප්‍රහාරය වෙතින්  ඉස්ලාමීය විප්ලවකාරී  රැකවල් බලකාය (IRGC) ආඥාපති හුසේන් සලාමි, ඉරාන සන්නද්ධ හමුදාවෙහි ප්‍රධාන මාණ්ඩලික නිලධාරී මේජර් ජනරාල්  මොහමඩ් බගේරි, න්‍යෂ්ඨික විද්‍යාඥයින්වූ ෆෙරේඩූන් අබ්බාසි සහ  මොහමඩ් මේඩි ටෙහෙරන්චි, සහ කුඩා දරුවන් 20 දෙනෙකු ඇතුළු සිවිල්වැසියන් මිය ගිය බවයි.  ජූනි 13 දින පස්වරුවෙහි සහ සවස් යාමයෙහිදී ප්‍රහාර යළි ඇරඹුනු අතර,  ටබ්රීෂ් ගුවන්තොටුපොළ සහ  නැටෑන්ස් සහ   ෆෝර්ඩෝ න්‍යෂ්ඨික අඩවි අසබඩ පහරදීම් වාර්තා විය.   ටෙහෙරාන්හී නේවාසික ගොඩනැගිලිද ප්‍රහාරයන්ට ලක්විය.

2025 ජූනි 13 දින සවස් යාමයෙහිදී, ඉරානය විසින්  ඊශ්‍රායෙලය වෙත  ප්‍රතිහිංසා පහරදීම් මාලාවක් දියත් කිරීම ඇරඹීය.

 සටහන් 

 ආශ්‍රිත 

ප්‍රවර්ගය:2025 වසරෙහි ගුවන්ප්‍රහාර
ප්‍රවර්ගය:2025 වසරෙහි ගොඩනැගිලි වෙත බෝම්බ හෙලීම්
ප්‍රවර්ගය:ජාත්‍යන්තර සබඳතා අරබයා 2025 වසර